L'Ajuntament de Sagunt obri el termini per sol·licitar les ajudes al foment d'activitats complementàries d'educació
18 de desembre 2017

![Imagen 1](/media/nznogjz2/72-_dsc2882_cuerpo.jpg)

L'Ajuntament de Sagunt ha obert el termini de presentació de sol·licituds per a les ajudes al foment d'activitats complementàries educatives. Estes ajudes estan dirigides als centres educatius del municipi de segon cicle d'Educació Infantil i Primària, Educació Secundària i els centres d'Educació Especial, sostinguts amb fons públics, així com les associacions de pares i mares d'alumnes. 

La partida pressupostària destinada a estes ajudes és de 20.000 euros. Les sol·licituds, així com la documentació necessària, ja es poden lliurar fins el 15 de gener a través del registre d'entrada de l'Ajuntament o per qualsevol dels mitjans assenyalats per la llei. 

El regidor d'Educació, José Manuel Tarazona, ha declarat que **“les subvencions d'activitats complementàries educatives són una aposta de l'Ajuntament, en concret del departament d'Educació, per complementar el currículum i el programa educatiu dels centres del nostre municipi amb activitats complementàries i extraescolars per part d'escoles, instituts i AMPAS del nostre poble. L'augment de la quantia de les subvencions que es va donar el passat curs es consolida en 20.000 euros, perquè volem que Sagunt siga una ciutat compromesa amb l'educació, una ciutat educadora. Convidem a totes les comunitats educatives perquè ens facen arribar els seus projectes”**.

![](/media/j1imlecm/72-c.jpg) 

![](/es-va/Actualidad/Pagines/ayudas-actividades-complementarias-educacion-2017.aspx?ControlMode=Edit&DisplayMode=Design) 

Els projectes o activitats financiables seran aquells el número de participants dels quals siga mínim de quinze i la durada de l'activitat d'un mínim de dos mesos. S'exclouran aquells projectes esportius, aquells la finalitat exclusiva dels quals siga l'activitat teatral o els que s'incloguen en el projecte curricular del centre. 

Segons l'ordenança, les activitats complementàries d'educació són aquelles que, pel seu caràcter cultural, creatiu, educatiu i lúdic, contribuixen a la formació integral dels escolars al mateix temps que complixen una funció de suport a la conciliació de la vida familiar i laboral, en realitzar-se dins i fora de l'horari escolar, i permeten una major implicació de pares, mares i alumnes en la seua gestió i organització.

![](/media/bcafbsrx/72-ies-eduardo-merello0005-c.jpg) 

Estes ajudes tenen com a finalitat donar resposta a la demanda social de la comunitat escolar, en la mesura en què contribuixen a aconseguir una formació integral de l’alumnat i permeten una major participació de la comunitat educativa, essencialment de l'alumnat i dels pares, en la gestió, organització i realització d'estes activitats, així com estimular la implicació d'estos sectors en la vida del centre. Al mateix temps, es potencien els valors relacionats amb la socialització, la participació, la cooperació, el respecte a les opinions dels altres i a l'assumpció de responsabilitats, entre d’altres. 

Tota la informació sobre estes subvencions està disponible en la web de l'Ajuntament: [https://sede.sagunto.es/es-es/paginas/subvenciones.aspx](https://sede.sagunto.es/es-es/paginas/subvenciones.aspx)

[](https://sede.sagunto.es/es-es/Paginas/subvenciones.aspx)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obri-el-termini-per-sol-licitar-les-ajudes-al-foment-d-activitats-complementàries-d-educació/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obri-el-termini-per-sol-licitar-les-ajudes-al-foment-d-activitats-complementàries-d-educació/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obri-el-termini-per-sol-licitar-les-ajudes-al-foment-d-activitats-complementàries-d-educació/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obri-el-termini-per-sol-licitar-les-ajudes-al-foment-d-activitats-complementàries-d-educació/)